ΠΕΡΙΓΡΑΦΗ ΠΡΟΣΩΠΟΥ

ΠΑΡΑΔΕΙΓΜΑ*: Ο ΦΙΛΟΣ ΜΟΥ*

**1η παράγραφος  :**

Το όνομά του

Πώς γνωριστήκαμε (π. χ. Είμαστε γειτονόπουλα  , συμμαθητές και αχώριστοι φίλοι από το νηπιαγωγείο )

**2η παράγραφος :Εμφάνιση**

Ηλικία

Σώμα (ψηλός , γυμνασμένος ,γεροδεμένος ,αθλητικός , λεπτός σαν ..…)

Πρόσωπο (στο πρόσωπο αναφερόμαστε ξεχωριστά  στα ***μάτια***, (γαλανά σαν…, μαύρα σαν… , ) στο **βλέμμα**,τον καθρέφτη της ψυχής, (ζεστό ,τρυφερό ,άγριο ,πονηρό ,αινιγματικό, ψυχρό…. .βλέμμα ) και στο ***χαμόγελο*** (φωτεινό ,πλατύ ψεύτικο ,γλυκό … χαμόγελο)

Ιδιαίτερο χαρακτηριστικό αν έχει (φουντωτά μαλλιά σαν θάμνος , πεταχτά δοντάκια σαν κουνελάκι ,φουσκωτά μαγουλάκια…..)

Πώς ντύνεται (απλά ,αθλητικά….)

**3η παράγραφος: Χαρακτήρας**

Έχουμε αφιερώσει προηγούμενο χρόνο για να σκιαγραφήσουμε χαρακτήρες ανθρώπων ,δραματοποιώντας ενδεικτικά κάποιους απ’ αυτούς (τρυφερός ,ζαβολιάρης ,υπομονετικός , δίκαιος…..). Τους χαρακτηρισμούς τους παρουσιάζουμε με ολοκληρωμένες προτάσεις και όχι απλά τους παραθέτουμε (όχι είναι δίκαιος ,τρυφερός ,κοινωνικός ,αλλά π.χ. Παρεξηγείται εύκολα αλλά πολύ γρήγορα τα ξεχνάει όλα κι είναι σαν να μην έχει συμβεί τίποτα)

**4η παράγραφος:**

**Επάγγελμα ,ενδιαφέροντα ,δραστηριότητες**

**5η παράγραφος: Πώς περνάμε μαζί**

(παίζουμε, λέμε τα μυστικά μας ,συζητάμε …..)

**6η παράγραφος: Συναισθήματα**

Αυτή η παράγραφος θα πρέπει να υπάρχει σε κάθε σκέφτομαι και γράφω για όποιο θέμα κι αν γράφουμε.

Και για τα συναισθήματα έχουμε αφιερώσει προηγούμενο χρόνο για να μπορούν να αναγνωρίζουν, να βιώνουν και να εξωτερικεύουν συναισθήματα αναπτύσσοντας τη συναισθηματική τους νοημοσύνη

(αγάπη , θαυμασμό ,ασφάλεια , ευγνωμοσύνη…..)

**7η παράγραφος: Ευχή**

Η ευχή φροντίζουμε να αφορά τον εαυτό μας αλλά και όλους τους ανθρώπους (π.χ. Μακάρι όλοι οι άνθρωποι να έχουν πιστούς και αληθινούς φίλους , όπως έχω εγώ τον Γιάννη).

Αυτές θα μπορούσαν να είναι οι παράγραφοι για να γράψουμε ένα ολοκληρωμένο «σκέφτομαι και γράφω». Μπορούμε βέβαια να προσθέσουμε κι άλλες, όπως κάτι ξεχωριστό που έχω ζήσει μ’ αυτόν τον άνθρωπο ,μια ιδιαίτερα ευχάριστη ή δυσάρεστη στιγμή μαζί του.